cyanic-selkie/wikianc huggingface dataset:
Դենիս Ռիտչի
Անձնական կյանք և գործունեություն
1960-ական թվականների ընթացքում Ռիտչին և Կեն Թոմփսոնը Bell Labs֊ում աշխատում էին Multics օպերացիոն համակարգի վրա։ Այնուամենայնիվ, Bell Labs֊ը  1969 թվականին փակեց այդ նախագիծը։ Հետագայում Թոմփսոնը հին PDP-7 մեքենա գտավ և զրոյից մշակեց իր սեփական կիրառական ծրագրերը և օպերացիոն համակարգը՝ հիմնվելով Ռիտչիի և ուրիշների վրա։ 1970 թվականին Բրայան Քերնիգանը առաջարկեց «Unix» անվանումը, որը «Multix» բառի բառախաղն էր ։ Ի հավելումն համակարգային ծրագրավորման համար նախատեսված ասեմբլերային լեզվի, Թոմփսոնը ստեղծեց B ծրագրավորման լեզուն։ Հետագայում B-ն փոխարինվեց C֊ով, որը ստեղծել էր Ռիտչին, եւ որը երկար տարիներ շարունակեց իր ներդրումն ունենալ Unix-ի և C-ի զարգացման գործում ։
1970֊ականներին Ռիտչին համագործակցում էր Ջեյմս Ռիդսի և Ռոբերտ Մորիսի հետ, M-209 ամերիկյան մեքենայի վրա «միայն տեքստային ծածկագրի» վրա հիմնված գրոհ իրականացնելու գործում, որը կարող էր 2000-2500 տառից բաղկացած ծածկագրեր կազմել ։ Ռիտչին պատմում է, որ Ազգային անվտանգության գործակալության հետ քննարկելուց հետո հեղինակները որոշեցին չհրապարակել այն, քանի որ այդ սկզբունքը դեռ կիրառելի էր այլ պետությունների կողմից օգտագործվող մեքենաների վրա ։
Ռիտչին նաև կապված է եղել Plan 9 և Inferno օպերացիոն համակարգերի և Limbo ծրագրավորման լեզվի զարգացման հետ։
1990֊ական թվականներին՝ AT&T վերաձևումից հետո Ռիտչին տեղափոխվեց Lucent Technologies, որտեղ մինչև 2007 թվականի թոշակի անցնելը ղեկավարում էր համակարգային ծրագրային ապահովման ուսումնասիրությունների բաժինը ։
C և Unix
Ռիտչին հայտնի է որպես C ծրագրավորման լեզվի ստեղծող, Unix օպերացիոն համակարգի առանցքային մշակողներից մեկը և «The C programming language» («C ծրագրավորման լեզու») գրքի համահեղինակ։ Նա «K&R»-ի «R»-ն է (Կերնիգան և Ռիտչի անունների հապավում)։ Ռիտչին աշխատում էր Կեն Թոմփսոնի հետ միասին, որը պատասխանատու էր Unix-ի բնօրինակ տարբերակի համար. Unix-ի մեջ Ռիտչիի կարևորագույն ներդրումներից է տարբեր մեքենաների և պլատոֆորմների հետ համապատասխանեցումը։ Ազդվելով Research Unix-ից՝ Դուգ Մաք-Իլրոյը (Doug McIlroy) հետագայում գրում է. «Ռիտչի և Թոմփսոն անունները վստահորեն կարելի է կապել ամեն ինչի հետ, որին ուրիշ բան վերագրված չէ»։
Ծանոթագրություններ
Կատեգորիա:Հարվարդի համալսարանի շրջանավարտներ Կատեգորիա:Ամերիկացի գիտնականներ Կատեգորիա:Ամերիկացի մաթեմատիկոսներ Կատեգորիա:Ամերիկացի ծրագրավորողներ
Շովաշա
Շովաշա (Шоваша), գետ Ռուսաստանում, հոսում է Վերխնետոեմսկի շրջանում, Արխանգելսկի մարզում։ Գետաբերանը տեղակայված է Ստորին Տոյմ գետի աջ ափին՝ 49 կմ հեռավորության վրա։ Գետի երկարությունը՝ 28 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Զախարի Կարաոգլանով
Զախարի Կարաոգլանով (Захари Караогланов, ), բուլղարացի անօրգանական քիմիայի մասնագետ և համալսարանի դասախոս, պրոֆեսոր։ Նա Բուլղարիայում վերլուծական քիմիայի հիմնադիրն է, և 1922-1923 և 1932-1933 թվականներին Սոֆիայի համալսարանի ռեկտորն էր ։
Կենսագրություն
Ծնվել է 1878 թվականի հունիսի 24-ին, Բուլղարիայի Շումեն քաղաքում։ 1902 թվականին ավարտել է Սոֆիայի համալսարանի քիմիայի ֆակուլտետը։ 1903-1904 թվականներին մասնագիտացել է Լայպցիգում, 1911 թվականին՝ Բեռլինում։ 1907 թվականին եղել է ասիստենտ, ապա դոցենտ, 1915 թվականին՝ պրոֆեսոր։ 1920 թվականից եղել է Սոֆիայի համալսարանի ֆիզիկամաթեմատիկական ֆակուլտետի վերլուծական քիմիայի ամբիոնի ղեկավարը։ Բուլղարիայում եղել է Քիմիկոսների միության առաջին նախագահը ։
Նա Բուլղարիայի պետական համալսարանի վերլուծական քիմիայի դասագրքի առաջին հեղինակն է։
Գիտական աշխատություններ
Նրա ավելի նշանակալի գիտական աշխատություններն են ՝
Ծանոթագրություններ
Կատեգորիա:Սոֆիայի համալսարանի շրջանավարտներ
Ռոդիում
Ռոդիում, քիմիական տարր է, որի նշանն է Rh , տարրերի պարբերական համակարգի 5-րդ պարբերության տարր, ավանդականորեն տեղավորում են 8-րդ խմբում։ Կարգահամարը՝ 45, ատոմական զանգվածը՝ 102,9055։
Անցումային տարր է, պատկանում է պլատինային մետաղների շարքին։ d տարր է, ատոմի էլեկտրոնային թաղանթների կառուցվածքն է 4s24p64d85s1։ К, L, М թաղանթները լրացված են։ Ռոդիումը սպիտակ, արծաթափայլ մետաղ է։
Բնության մեջ
Ռոդիումը հազվագյուտ և ցրված տարր է, պարունակությունը երկրակեղևում՝ 1-10−7% (ըստ զանգվածի)։ Իզոմորֆ խառնուրդի ձևով հանդիպում է բնածին պլատինում, օսմիումական իրիդիումում (մինչև 3,3 %), պղինձ-նիկելային հանքանյութերում։ Հազվադեպ հանդիպող ռոդիումական նևյանսկիտ միներալը պարունակում է մինչև 11,3 % Rh:
Հանքավայրեր
Ամեն տարի աշխարհում արտադրում է ավելի քան 30 տոննա ռոդիում։ Հանքավայրերը գտնվում են ԱՄՆ-ի, Կանադայի, Կոլումբիայի, Ռուսաստանի տարածքներում ։
Ստացում
Ռոդիումի ստացման հիմնական աղբյուրը պլատինի աֆինաժի կիսապրոդուկտներն են․ արքայաջրում չլուծվող մնացորդը միահալում են H2SO4-ի հետ և տեղափոխում լուծույթ, որտեղից ռոդիումը անջատում են եռամինաքլորիդի՝ [Rh(NH3)3]Cl3 կամ կալիումի քլորռոդիմատի՝ K3[RhCl6] ձևով և վերականգնում են ջրածնի հոսանքում (900 °C)։
Ստացվում է 99,85-99,96 % Rh պարունակող փոշի, որը հալում են վակումում կամ արգոնի մթնոլորտում, բարձր հաճախական կամ աղեղային վառարանում։
Ֆիզիկական հատկություններ
Ռոդիումը սպիտակ, արծաթափայլ մետաղ է, հալման ջերմաստիճանը՝ 1960 °C, եռմանը՝ 4500 °C, խտությունը՝ 12420 կգ/մ3։ 800 °C-ից բարձր տաքացնելիս կարելի է ձգել ռոդիումի լարեր (1 մմ) և գլանել թերթեր։ Քիմիական միացություններում ցուցաբերում է +3, հազվադեպ՝ +1, +2, +4 և +6 օքսիդացման աստիճաններ ։
Քիմիապես պասսիվ է․ ձուլածո ռոդիումը չի լուծվում ալկալիներում, թթուներում և արքայաջրում։ Դասվում է ազնիվ մետաղների շարքը։ Սովորական ջերմաստիճաններում օդում չի օքսիդանում, փայլը չի կորցնում անգամ ծծմբաջրածնի միջավայրում։
Իզոտոպներ
Բնական ռոդիումը բաղկացած է միայն 103Rh կայուն իզոտոպից։ Ստացվել են 96-110 զանգվածային թվերով ռադիոակտիվ իզոտոպները։ Ռոդիումը զգալի քանակներով առաջանում է ուրանի և պլուտոնիումի քայքայման հետևանքով միջուկային ռեակտորներում  ։
Քիմիական հատկություններ
Օդում դանդաղ օքսիդանում է 600 °C-ից բարձր տաքացնելիս և պատվում օքսիդի՝ Rh2O3 շերտով։
Ռոդիումի (III) օքսիդը սև մոխրագույն փոշի է, լուծվում է թթուներում՝ առաջացնելով ռոդիումի (III) աղեր։
Լուծույթին ալկալի ավելացնելիս անջատվում է կիտրոնադեղին անլուծելի հիդրատը՝ Rh2O3•5H2O։
Տաքացնելիս (> 1100 °C) Rh2O3-ը քայքայվում է։ Բարձր ջերմաստիճաններում ռոդիումը միանում է հալոգենների (X), ծծմբի, ֆոսֆորի հետ, առաջանում են RhX3, փոփոխական բաղադրության սուլֆիդներ, ֆոսֆիդներ։
Ռոդիումը չի միանում ջրածնի (փոշին ադսորբում է), ազոտի, ածխածնի հետ։ Մետաղների հետ առաջացնում է համաձուլվածքներ և ներմետաղական միացություններ (RhBi4, RhPb2 և այլն)։
Համաձուլվածքները Zn, Pb, Bi լուծվում են արքայաջրում, ռոդիումի փոշին՝ նաև տաք ու խիտ H2SO4-ում։ Ռոդիումին հատուկ է կայուն կոմպլեքսային միացություններ առաջացնելը։
Կիրառություն
Ռոդիումը օգտագործում են որպես կատալիզատոր (օրգանական միացությունների հիդրում), վոլֆրամի և մոլիբդենի զոդանյութ, նաև մետաղները ռոդիումապատելոլ համար ստացվում են մաշակայուն, կոռոզիա կայուն, չխամրող և լույսը լավ անդրադարձնող ծածկույթներ (լուսարձակներ, տեխնիկական հայելիներ)։
Ռոդիումի համաձուլվածքները պլատինի հետ օգտագործվում են ապակու հալման և քիմիական անոթներ, ապակե և վիսկոզի մանրաթելեր ձգելու, ջերմազույգեր, ոսկերչական իրեր պատրաստելու համար և որպես կատալիզատոր (ամոնիակի օքսիդացում և այլն)։
Արտաքին հղումներ
Կատեգորիա:Անցումային մետաղներ Կատեգորիա:Պլատինի խմբի մետաղներ Կատեգորիա:Ռոդիում
Անատոլի Ֆիրսով
Անատոլի Վասիլևիչ Ֆիրսով (Анатолий Васильевич Фирсов, 1 փետրվարի, 1941, Մոսկվա, ԽՍՀՄ - 24 հուլիսի, 2000, Ֆիրսովկա, Մոսկվայի մարզ, Ռուսաստան), խորհրդային ռուս հոկեյիստ (հոկեյիստ), Օլիմպիական խաղերի եռակի չեմպիոն, աշխարհի ու Եվրոպայի ութակի չեմպիոն, ԽՍՀՄ սպորտի վաստակավոր վարպետ (1964)։ Հանդես է եկել Մոսկվայի «Սպարտակ» (1954-1961) և ԲԿՄԱ (1961-1973) ակումբներում։
Անատոլի Ֆիրսովը հեղինակել է «Зажечь победы свет» («Վառել հաղթանակի լույսը», 1973) գիրքը։
Կենսագրություն
Անատոլի Ֆիրսովը ծնվել է 1941 թվականի փետրվարի 1-ին Մոսկվայում։
Մարզական կարիերա
Անատոլի Ֆիրսովը Օլիմպիական խաղերում ոսկե մեդալի է արժանացել 1964, 1968, 1972 թվականներին (5 խաղ, 2 տափօղակ)։ 1964-1971 թվականներին նա դարձել է աշխարհի և Եվրոպայի չեմպիոն (62 խաղ, 64 տափօղակ)։ Երեք անգամ ճանաչվել է աշխարհի առաջնության լավագույն հարձակվող (1967, 1968, 1971)։
1963-66, 1968, 1970-73 թվականներին Ֆիրսովը դարձել է ԽՍՀՄ չեմպիոն, 1967, 1969 թվականներին արժանացել է ԽՍՀՄ առաջնության արծաթե մեդալի, իսկ 1962 թվականին գրավել է երրորդ տեղը։ ԽՍՀՄ առաջնությունների ընթացքում Անատոլի Ֆիրսովն ընդհանուր առմամբ անցկացրել է 474 խաղ և հակառակորդի դարպասը խփել 346 տափօղակ։
1966-1969 և 1973 թվականներին Անատոլի Ֆիրսովը հաղթել է ԽՍՀՄ գավաթի առաջնություններում։ 1969-1974 թվականներին դարձել է Եվրոպայի չեմպիոնների գավաթակիր (14 տափօղակ)։
Անատոլի Ֆիրսովի հարվածն անօրինակ ուժ ուներ։ Խաղերից մեկի ժամանակ նրա հարվածից հետո տափօղակը հարվածել է «Крылья Советов» ակումբի դարպասապահ Ալեքսանդր Սիդելնիկովի սաղավարտին, ջարդել այն ու պատռել մարզիկի ճակատը։ Դրանից հետո դարպասապահին անգիտակից վիճակում տեղափոխել են հիվանդանոց ։
1964 թվականին Անատոլի Ֆիրսովն ընդգրկվել է ԽՍՀՄ 34 լավագույն հոկեյիստների ցանկում։ Նա պարգևատրվել է Աշխատանքային կարմիր դրոշի շքանշանով (1972) և «Պատվո նշան» երկու շքանշաններով (1965, 1968)։
Կյանքը հոկեյից հետո
1987 թվականին՝ բանակից զորացրվելուց ու մարզական կարիերան ավարտելուց հետո, Մոսկվայի Կիրովի շրջմոկը Ֆիրսովին առաջարկել է որպես մարզիչ աշխատել երեխաների հետ «Կիրովեց» երիտասարդական փորձարարական միությունում։ Ֆիրսովը միության հետ աշխատանքի մեջ է ներգրավել նաև բազմաթիվ նախկին մարզիկների, ովքեր աշխատել են երեխաների հետ Կիրովի շրջանում։
1998 թվականին Անատոլի Ֆիրսովն ընդգրկվել է Հոկեյի միջազգային ֆեդերացիայի փառքի սրահում և Հայրենական հոկեյի փառքի սրահում։
Հոկեյիստի պատվին է կոչվել 2000 թվականի օգոստոսի 31-ին գտնված ալմաստը, որը կշռում է 181,59 կարատ։
2014 թվականին Հոկեյի բարձրագույն լիգայի ղեկավարության կողմից սահմանվել է Անատոլի Ֆիրսովի անվան մրցանակ, որ ամեն տարի շնորհվում է Հոկեյի բարձրագույն լիգայի լավագույն խաղացողին, ով ընտրվում է հենց հոկեյիստների կողմից։
Արտաքին հղումներ
Կատեգորիա:Ռուս հոկեյիստներ Կատեգորիա:Խորհրդային հոկեյիստներ Կատեգորիա:Ռուս օլիմպիական չեմպիոններ‎ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՍՀՄ օլիմպիական չեմպիոններ
Վալպարաիսո
Վալապարաիսո, (Valparaíso ), քաղաք Չիլիի խաղաղօվկիանոսյան ափին, համանուն նահանգի վարչական կենտրոնը։ Ըստ 2012 թվականի տվյալների քաղաքն ունի 284,630 հազար բնակիչ։ Բնակչության թվով և արդիական նշանակությամբ երկրի 2-րդ քաղաքն է Մանտյագոյից հետո։ Բնակչության խտությունը կազմում է 957,92 մարդ/կմ² ։ XIX դարի վերջին եղել է Չիլիի բանվորական շարժման խոշորագույն կենտրոն։ Կարևորագույն նավահանգիստ է, ավտոճանապարհների հանգույց։ Կա սննդի, թեթև և քիմիական արդյունաբերություն։ Ունի համալսարան, պոլիտեխնիկական ինստիտուտ, ծովային ակադեմիա։ Հիմնադրել են իսպանացիները՝ 1536 թվականին։
Ծանոթագրություններ
Կատեգորիա:Չիլիի քաղաքներ
Եղևնի արևելյան
Եղևնի արևելյան, սոճազգիների ընտանիքի, եղևնի ցեղի բույս։
Նկարագրություն
Մշտադալար, խոշոր ծառեր են՝ 35-45 մ բարձրությամբ և մինչև 2,0 մ բնի տրամագծով։ Ավելի դանդաղ է աճում, քան սովորական եղևնին։ Փշատերևները կարճ են, 4-10 մմ երկարությամբ, կոպիտ, մուգ կանաչ, փայլուն, չորսանկյունանի։ Կոները իլիկագլանաձև են, 5-10 սմ երկարությամբ և մինչև 2,0 սմ հաստությամբ, բաց գորշավուն։ Ապրում է մինչև 400 տարի։ Հայրենիքը Հարավային Կովկասի արևմտյան շրջաններն են։ Տարածման արեալը համընկնում է կովկասյան եղևինի արեալին, հասնելով ծովի մակերևույթից մինչև 1350-2100 մ բարձրության։Պահանջկոտ չէ աճման պայմանների նկատմամբ, սակայն բավականին խոնավասեր է։ Հատկապես զգայուն է օդի հարաբերական խոնավության պակասության նկատմամբ։ Այս հանգամանքի շնորհիվ Արարատյան դաշտում աճը խիստ ճնշված է և, բացի այդ, խիստ վնասվում է խերմեսից։ Ցուրտ ձմռան դեպքում փշատերևները վնասվածքներ են ստանում։ Աճը խիստ դանդաղ է, 15-16 տարեկանում հազիվ հասնում է 1,0-1,2 մ բարձրության։ Ընթացիկ աճը հազիվ կազմում է 15,0 սմ։
Կիրառություն
Չափազանց դեկորատիվ և շատ գեղեցիկ ծառատեսակ է։ Կարելի է օգտագործել որպես սոլիտեր և խմբերով ։
Ծանոթագրություններ
Կատեգորիա:Եղևնի
Մարիա Կնեբել
Մարիա Օսիպովնա (Իոսիֆովնա) Կնեբել (Мари́я О́сиповна (Ио́сифовна) Кне́бель, ), խորհրդային ռեժիսոր և մանկավարժ, դերասանուհի, արվեստի պատմության դոկտոր, ՌՍՖՍՀ ժողովրդական արտիստ (1958)։
Կենսագրություն
Մարիա Կնեբելը ծնվել է Մոսկվայում, գրահրատարակիչ Իոսիֆ Կնեբելի ընտանիքում։ 1918 թվականից սովորել է Միխայիլ Չեխովի ստուդիայում, 1921 թվականին ընդունվել է Մոսկվայի գեղարվեստական ակադեմիական թատրոնի 2-րդ ստուդիայի դպրոց (ուսուցիչ՝ Նիկոլայ Դեմիդով), որտեղ կատարել է հիմնականում յուրահատուկ դերեր։ Դպրոցը ավարտելուց հետո՝ 1924 թվական, ընդունվել է Մոսկվայի գեղարվեստի թատրոնի թատերախումբ, որտեղ աշխատել է մինչև 1950 թվականը» ։
Ռեժիսորական կարիերան Մարիա Կնեբելը սկսել է 1935 թվականին Մ. Ն. Երմոլովայի անվան ստուդիայում (հետագայում` Մ. Ն. Երմոլովայի անվան Մոսկվայի թատրոն)` բեմադրելով Էժեն Սկրիբի «Խարդավանքների արվեստը» ներկայացումը։ 1930-ականների երկրորդ կեսին  թատրոնում բեմադրել է մի շարք անկախ ներկայացումներ ։
1940-ական թվականներին, որպես ռեժիսոր, Մոսկվայի գեղարվեստական ակադեմիական թատրոնում մասնակցել է Նիկոլայ Պոգոդինի «Կրեմլյան ղողանջներ» (1942) և Կոնստանտին Սիմոնովի «Ռուս մարդիկ» (1943) ներկայացումների   բեմադրություններին (1942)։ Ալեքսեյ Պոպովի հետ միասին, Կնեբելը բեմադրեց Ալեքսեյ Տոլստոյի «Դժվար տարիներ» պիեսը,  Իվան Ահեղի դերում հանդես եկավ Նիկոլայ Խմելյովը։ 1957 թվականին ինքնուրույն բեմադրում  է «Անանուն աստղը» ներկայացումը, Միխայիլ Սեբաստիանի պիեսի հիման վրա։
Նիկոլայ Խմելյովի մահից հետո, ծագած տարաձայնության արդյունքում, նա ստիպված էր հեռանալ Մ. Ն. Էրմոլովայի անվան թատրոնից։
1950 թվականից եղել է Կենտրոնական մանկական թատրոնի ռեժիսոր, իսկ 1955-1960 թվականներին՝ գլխավոր ռեժիսոր։ Մարիա Կնեբելը հատկապես մոտ էր Անտոն Չեխովի դրամատուրգիային։ Նա բեմադրել է «Իվանով» (1955, Մոսկվայի Պուշկինի անվան թատրոն) և «Բալենու այգին» (1965, Խորհրդային բանակի Կենտրոնական թատրոն, «Իռլանդիայի ազգային թատրոն», Դուբլին) ներկայացումները։ 1969 թվականին բեմադրել է Ալեքսանդր Օստրովսկու «Տաղանդներն ու երկրպագուները» (Մոսկվայի Վ. Մայակովսկու անվան ակադեմիական թատրոն)։
1932 թվականից Մարիա Օսիպովնա Կնեբելը զբաղվել է մանկավարժական աշխատանքով, 1940 թվականից դասավանդել է Շչեպկինի անվան թատերական դպրոցում, 1948 թվականից՝ Թատերական արվեստի ինստիտուտի ռեժիսուրայի բաժնում (1960 թվականից՝ պրոֆեսոր)։ Նրա ջանքերի շնորհիվ ԽՍՀՄ-ում տպագրվել են Միխայիլ Չեխովի ստեղծագործությունները։
Նրան հուղարկավորել են Վեդենսկոե գերեզմանատանը (27-րդ տեղամաս)։
Արտաքին հղումներ
Կատեգորիա:ՌԽՖՍՀ ժողովրդական արտիստներ Կատեգորիա:Խորհրդային թատերական ռեժիսորներ Կատեգորիա:Ռուս դերասանուհիներ Կատեգորիա:Խորհրդային դերասանուհիներ Կատեգորիա:Ռուս թատերական ռեժիսորներ Կատեգորիա:Արվեստագիտության դոկտորներ Կատեգորիա:Խորհրդային մանկավարժներ
Վերա Բուշֆիլդ
Վերա Բուշֆիլդ (Vera Calahan Bushfiled, ), ամերիկացի քաղաքական գործիչ, Հարավային Դակոտայի առաջին տիկինը 1939-1943 թվականներին, Հարավային Դակոտայից ԱՄՆ-ի սենատորը 1948 թվականի հոկտեմբերի 6-ից մինչև դեկտեմբերի 26-ը։ Նա նշանակվել է սենատոր, որպես իր մահացած ամուսնու փոխարինող։
Վաղ տարիներ
Վերա Կալահանը ծնվել է 1889 թվականի սեպտեմբերի 8-ին Միլլերում՝ Հարավային Դակոտայում (նույն թվականին Հարավային Դակոտան պաշտոնապես ստացել է նահանգի կարգավիճակ)։ Նրա ծնողները՝ Մորիս Կալահան և Մարի Կալահան, եղել են ֆերմերներ, ովքեր վերջերս տեղափոխվել են Այովա, բացի Վերայից, նրանք դաստիարակել են նրա երկու քույրերին ու եղբորը ։
1912 թվականին ավարտել է Մենոմինի, Վիսկոնսինի նահանգի Ստաուտի ինստիտուտի հայրենական գիտության ֆակուլտետը ։ Ավելի ուշ նա սովորել է Մինեսոտայի համալսարանում։ 1912 թվականի ապրիլի 15-ին Վերա Կահալանն ամուսնացել է Հարլան Բուշֆիլդի՝ Միլլերում ծնված և մեծացած փաստաբանի հետ։ Ամուսնությունից հետո, Վերան ստացավ ամուսնու ազգանունը։ Բուշֆիլդներն ունեցել են երեք երեխա՝ Մերի, Ջոն և Հարլան կրտսերը ։
Մարինա Գոլյադկինա
Մարինա Սերգեևնա Գոլյադկինա (Марина Сергеевна Голядкина, ), ռուս գեղալողորդՖ, Տոկիոյի Ամառային օլիմպիական խաղերի չեմպիոն, աշխարհի 5-ակի չեմպիոն, Ռուսաստանի սպորտի վաստակավոր վարպետ ։
Վերա Բուշֆիլդ
Քաղաքական գործունեություն
Վերայի ամուսինը, Հարլանը, ներգրավվել է պետական քաղաքականության մեջ և, ի վերջո, գլխավորել Է Հարավային Դակոտայի Հանրապետական կուսակցությունը։ Ավելի ուշ 1939-1943 թվականներին նա զբաղեցրել է Հարավային Դակոտայի նահանգապետի պաշտոնը։ Նույն ժամանակ Վերան դարձավ այդ նահանգի առաջին տիկինը։ Երբ 1942 թվականի նոյեմբերին Հարլանին ԱՄՆ Սենատ ընտրեցին, նա աշխատում էր կանոնների և ֆինանսների կոմիտեներում, ինչպես նաև Կոլումբիայի շրջանում, գյուղատնտեսության և անտառային տնտեսության և հնդկացիների հարցերով կոմիտեներում։ Բուշֆիլդը վաստակել է Ռուզվելտի նոր կուրսի ծրագրերի առաջատար իզոլյացիոնիստի և բացահայտ հակառակորդի հեղինակությունը ։
Հոկտեմբերի 6-ին Հարավային Դակոտայի նահանգապետ Ջորջ Նիքսոնը Վերա Բուշ Ֆիլդին նշանակել է իր պաշտոնում, որպեսզի լրացնի ամուսնու պաշտոնավարման ժամկետը ։
Մարինա Գոլյադկինա
Կարիերա
Մարինա Գոլյադկինան ծնվել է 1997 թվականի հունիսի 13-ին Դոնեցկում։
Վերա Բուշֆիլդ
Քաղաքական գործունեություն
1948 թվականի դեկտեմբերի 26-ին Բուշֆիլդը հրաժարական տվեց ։
Մարինա Գոլյադկինա
Կարիերա
Մինչև 2015 թվականը հանդես է եկել Ուկրաինայի հավաքականի կազմում՝ դառնալով աշխարհի առաջնության բրոնզե մեդալակիր (2013), ինչպես նաև արտասահմանյան մարզական ակումբներում՝ դառնալով Հունգարիայի չեմպիոն (2015), Բրազիլիայի չեմպիոն և բրոնզե մեդալակիր (2013, 2012), Ֆրանսիայի առաջնության արծաթե մեդալակիր (2012)։
2015 թվականին ստացել է Ռուսաստանի քաղաքացիություն։ Հանդես է գալիս «Մոսկվայի պատանեկություն» («Юность Москвы») ֆիզկուլտուրային-մարզական միավորման կազմում և դարձել է Ռուսաստանի չեմպիոն (2015, 2017), Ռուսաստանի առաջնության արծաթե մեդալակիր (2015)։ 2015 թվականին ընդգրկվել է Ռուսաստանի հավաքականում, որի կազմում դարձել է աշխարհի չեմպիոն (2017, 2019), Եվրոպայի չեմպիոն (2016, 2018) ։
Մարզական կարիերային զուգահեռ Մարիա Գոլյադկինան սովորել է Մոսկվայի ֆիզիկական կուլտուրայի պետական ակադեմիայում ։
Ծանոթագրություններ
Կատեգորիա:Ռուս գեղալողորդներ Կատեգորիա:2020 թվականի Ամառային օլիմպիական խաղերի չեմպիոններ Կատեգորիա:Ռուսաստանի սպորտի վաստակավոր վարպետներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուս օլիմպիական չեմպիոններ
Վակե (Աբխազիա)
Վակե կամ Արասադախա (մինչ 1948 թվականը` Կովալևսկոյե, աբխազ.` Арасадаха, վրաց.` ვაკე), հայաբնակ գյուղ Աբխազիայի Գագրայի շրջանում ` Խաշուփսա գետի ձախ ափին, Գագրայից 10 կմ հյուսիս-արևմուտք։ Գտնվում է ծովի մակարդակից 420 մ բարձրության վրա։
Բնակչությունը
1959 թվականի տվյալներով, գյուղում բնակվում էր 486 մարդ, հիմնականում հայեր, իսկ 1989 թվականին` 221 մարդ , կրկին հայեր ։
Բնակչությունն զբաղվում է ծխախոտի, եգիպտացորենի մշակությամբ, այգեգործությամբ, անասնապահությամբ և շերամապահությամբ։
Գյուղը հիմնադրել են Օրդուից և շրջակայքից եկած հայերը` 1888 թվականին։
1992 թվականին, Աբխազիայի կառավարության որոշմամբ, գյուղը վերանվանվել է Արասադախա։
Մինկովսկու գումար
Երկրաչափությունում էվկլիդյան տարածության մեջ գտնվող  դիրքային վեկտորների 2 բազմության Մինկովսկու գումարը  ձևավորվում է առաջին բազմության յուրաքանչյուր վեկտորի և երկրորդ բազմության յուրաքանչյուր վեկտորի գումարներով․
Նման կերպ ստացվում է նաև Մինկովսկու տարբերության սահմանումը․
Կարևոր է նկատել, որ ընդհանուր առմամաբ  ։ Մինկովսկու գումարի և տարբերության կապի ճշգրիտ բանաձևը ներկայացվում է հետևյալ տեսքով
Հասկացությունը կոչվել է գերմանացի մաթեմատիկոս Հերման Մինկովսկու անվամբ.
Օրինակներ
Օրինակ, եթե մենք ունենք 2 բազմություններ, և յուրաքանչյուր բազմության մեջ կա երեք դիրքային վեկտոր՝ ներկայացնող 2 եռանկայան գագաթներ -ում, հետևյալ կոորդինատներով
և
ապա նրանց Մինկովսկու գումարը կստացվի
որը համընկնում է հեքսագոնի գագաթների հետ։
Մինկովսկու գումարի համար զրոյական բազմությունը՝ {0}, պարունակող միայն զրոյական վեկտորը, 0 միավոր էլեմենտ է կամայական S վեկտորական ենթաբազմության համար
Դատարկ բազմությունը կարևոր է Մինկովսկու գումարի համար, քանի որ դատարկ բազմությունը վերացնում է ամեն մի այլ ենթաբազմություն՝ կամայական վեկտորական տարածության S ենթաբազմության համար, իր և դատարկ բազմության գումարը դատարկ բազմություն է
Մինկովսկու գումարի ուռուցիկ գծային կոմբինացիան
Այս արդյունքը պահպանում է ավելի ընդհանուր կամայական ոչ դատարկ բազմությունների համար․
Մաթեմատիկայի տերմինաբանության մեջ Մինկովսկու գումարի օպերատորը և ուռուցիկ գծային կոմբինացիան կոմուտատիվ օպերատորներ են ։
Եթե S -ը ուռուցիկ բազմություն է, ապա նույնպես ուռուցիկ բազմություն է։ Ավելին կամայական : Եվ հակառակը, եթե բաշխվածությունը տեղի ունի յուրաքանչյուր իրական -ի համար, ապա բազմությունը ուռուցիկ է․
Մինկովսկու գումարը գծայնորեն է գործում 2 չափանի տարածության մեջ գտնվող ուռուցիկ մարմնի պարամետրի վրա։ Ավելին, եթե K-ն հաստատուն լայնության կորի արտաքին մասն է․ ապա K-ի և իր 180° շրջման Մինկովսկու գումարը դիսկ է։ Այս երկու փաստերը կարող ենք միախառնել ստանալու Բարբիերի թեորեմի կարճ ապացույցը հաստատուն լայնության կորի պարամետրի վրա ։
Ծանոթագրություններ
Կատեգորիա:Ուռուցիկ երկրաչափություն Կատեգորիա:Չափի տեսություն
Տղամարդիկ և կանայք
Տղամարդիկ և կանայք, ամերիկյան կատագերգական ֆիլմ՝ նկարահանված 1992 թվականին` Վուդի Ալլենի կողմից  ։ Ֆիլմում նկարագրվում են իրենց կյանքը վերանայող զույգերի ճգնաժամային հարաբերությունները։
Սյուժե
Գեյբ և Ջուդի Ռոթ զույգը (ամուսինը բանաստեղծ, գրականության պրոֆեսոր նյու-յորքյան Կոլումբիա համալսարանում, կինը՝ գեղարվեստական ամսագրերից մեկում խմբագիր), շոկի է ենթարկվում, երբ իրենց լավագույն ընկերներ Սալլին և Ջեքը իրենց հայտնում են իրենց ամուսնալուծվելու մասին։ Քանի որ ամուսնալուծությունը երկկողմանի համաձայնության արդյունք էր, Գեյբը և Ջուդին ավելի մեծ խնդիրների առջև են կանգնում, քան հենց ամուսնալուծվող զույգը։
Ջուդին հենց նույն երեկո սկսում է Գեյբի հետ իր սեփական հարաբերությունները վերանայել և քննարկել, ինչի արդյունքում պարզում է Ջեքի՝ իր ամուսնուն մարմնավաճառ աղջկա հետ հարաբերություններ ունենալու առաջարկով հանդես գալու մասին։ Գեյբը շարունակում է պնդել, որ երբևէ դրա մասին չի մտածել և սիրում է Ջուդիին ինչպես առաջ։
Երեք շաբաթ անց Սալլին փորձում է իր կոլեգաներից մեկի հետ հարաբերություններ հաստատել, սակայն հազիվ է կարողանում զսպել իր խանդը, երբ Ջեքի նոր սիրավեպի մասին է տեղեկնում։ Տղամարդկանց հանդեպ իր հիստերիկ և հորինված զայրույթը նա ուղղում է դեպի իր անօգնական կոլեգան։
Գեյբը իր հերթին աչք է դնում իր ուսանողուհի Ռեյնի վրա։ Չնայած դրան՝ նա սկզբնապես չի փորձում գայթակղել աղջկան, ինչպես իր բազմաթիվ կոլեգաները կանեին:Տարիներ առաջ նա կապ էր ունեցել ավելի երիտասարդ կնոջ հետ, որը արտահայտված սեռական վարք ուներ և արդյունքում հոգեբուժական կլինիկայում հայտնվեց։
Թյուրբե դամբարան (Բիհաչ)
Թյուրբե դամբարան (Turbe – mauzolej), թյուրբե (իսլամական դամբարանի տեսակ) Բիհաչում (Բոսնիա և Հերցեգովինա), որը կառուցվել է Բոսնիա և Հերցեգովինայի ավստրո-հունգարական օկուպացիայի ժամանակաշրջանում՝ որպես հարգանքի նշան քաղաքի պաշտպանների, ովքեր զոհվել են ավստրո-հունգարական զորքերի դեմ մարտնչելիս՝ 1878 թվականին։
Տղամարդիկ և կանայք
Սյուժե
Գեյբը, Ջուդին և Սալլին քաղաքում զբոսնելու ժամանակ պատահական հանդիպում են Ջեքին և նրա նոր ընկերուհուն՝ Սեմին՝ հմայիչ բայց, ինտելեկտուալ առումով միջին աերոբիկայի մի մարզիչ։ Սալին հեռանում է, իսկ Գեյբը նախատում է Ջեքին՝ իր երկար տարիների ամուսնությունը նման աղջկա պատճառով թողելու համար։
Թյուրբե դամբարան (Բիհաչ)
Պատմություն
1878 թվականի հունիսին Բեռլինի կոնգրեսի որոշմամբ Ավստրո-Հունգարիան իրավունք ստացավ բռնակցելու Բոսնիա և Հերցեգովինան։ Երբ ավստրո-հունգարական բանակը սկսեց այն իրականացնել, նրանից մի քանի ամիս պահանջվեց դիմադրությունը ճնշելու համար, հատկապես մուսուլմանական բնակչության կողմից։ Բիհաչի պարիսպների տակ մարտերը սկսվել են սեպտեմբերի 7-ին և միայն 12 օր անց քաղաքի պաշտպանները ստիպված են եղել հանձնել այն։ Բիհաչի անկումը հուսահատեցնող ազդեցություն ունեցավ Բոսնիական Կրաինայի մյուս քաղաքների պաշտպանների վրա, ուստի նրանք հանձնվեցին հիմնականում առանց որևէ լուրջ դիմադրության, բացառությամբ Վելիկա Կլադուշայի և Պեչիգրադի, ովքեր կռվեցին զավթիչների դեմ մինչև 1878 թվականի հոկտեմբերը ։
Տղամարդիկ և կանայք
Սյուժե
Ջուդին, որը տարիներ առաջ ճարտարապետի հետ էր ամուսնացած եղել և վերջինիցս դուստր ուներ, քննադատում է Գեյբին՝ վերջինիս նոր վեպը որպես հեղինակի ապրած սիրո ամենաանհաջող պատճենահանում բնորոշելով։ Գեյբի այն հայտարարությունից հետո, որ իր վեպը շատ վատն է, Ջուդին վիրավորվում ամուսնուց՝ իր որոշումները չհարգելու դրդապառճառով։
Սալլին շարունակում է բաժանման ազդեցության տակ մնալ և Ջուդին նրան ծանոթացնում է իր նոր կոլեգայի՝ Մայքլի հետ՝ փորձելով կապել վերջիններիս։ Դա նրան հաջողվում է, սակայն հաջորդում է հիասթափությունը, քանի որ իրականում Ջուդին ինքն էր Մայքլին սիրահարված։
Թյուրբե դամբարան (Բիհաչ)
Պատմություն
Թյուրբե դամբարանը կառուցվել է ի նշան հարգանքի քաղաքի պաշտպանների, որոնք զոհվել են ավստրո-հունգարական զորքերի դեմ պայքարում։ Սկզբում այն ​​եղել է փայտե, բայց 1890 թվականին նրա տեղում եկեղեցի է կառուցվել և Ավստրո-Հունգարիայի իշխանությունները, ցանկանալով ստանալ Բիհաչի մուսուլմանական բնակչության աջակցությունը, հրամայել են կառուցել ներկայիս Թյուրբեն իրենց միջոցներով։ Սակայն որոշ աղբյուրներ պնդում են, որ այդ դամբարանը թվագրվում է օսմանյան տիրապետության ժամանակներից ։
Տղամարդիկ և կանայք
Սյուժե
Գեյբը սկսում է ավելի շատ ժամանակ անցկացնել իր ուսանողուհի Ռեյնի հետ, որին համակրում էր։ Դրան հակառակ Ջեքը վերադառնում է իր՝ հոգեպես աղքատ և բավականին դժվար հարաբերություններին՝ Սեմի հետ։ Ջուդին, որը երկրորդ երեխա էր ուզում և ինչին Գեյբը միշտ դեմ էր եղել, կասկածանքով է վերաբերվում Գեյբի՝ երեխայից խոսելու փաստին, կարծելով, որ ամուսինը այդ կերպով իրենց ինտիմ կյանքի խնդիրներից է խուսափում։
Սելլին և Մայքլը միասին երեկո են անցկացնում, որի ժամանակ Մայքլը փորձում է մերձենալ։ Սելին, սակայն, խուսափողական է արձագանքում,պատճառաբանելով, որ մտքերով շատ հեռու է։ Իսկ Մայքլը վերջնականորեն սիրահարվում է։
Թյուրբե դամբարան (Բիհաչ)
Պատմություն
Այդ բացառիկ սրբազան հուշարձանը մեծապես տուժել է 1990-ականների Բոսնիական պատերազմի ժամանակ, սակայն հետագայում վերանորոգվել է և ներկայումս հանդիսանում է տարածաշրջանում բոսնիական մշակութային ժառանգության կարևոր խորհրդանիշ ։
Տղամարդիկ և կանայք
Սյուժե
Ռեյնը Գեյբին ներկայացնում է իր ծնողներին և նրան պատմում իրենից տարիքով բավականին մեծ տղամարդկանց հետ բազմաթիվ հարաբերությունների մասին, պնդելով, որ խոհեմ է դարձել և հանդիպում է իր տարիքակից երիտասարդի հետ։ Ծնողները Գեյբին հրավիրում են աղջկա տարեդարձին։
Երեկոյի ժամանակ Ջեքը տեղեկանում է Սալիի ու Մայքլի հարաբերությունների մասին, ինչը նրան զայրույթ և տառապանք պատճառում։ Երբ հարբած Սեմը իր պահվածքով նրան խայտառակում է իր իսկ սոցիալական միջավայրից հեռու գտնվող հասարակության մոտ, Ջեքը սկսում է ամուսնական կյանքին վերջ դնելու համար ափսոսալ և ամբողջ զայրույթը աղջկա վրա է թափում։ Վերջինս հիստերիկ ու հիասթափված է արձագանքում, քանի որ մնացած հյուրերի կողմից իրեն վիրավորված է զգում։ Վեճը վերջանում է երկուսի կողմից ձեռնամարտով։
Թյուրբե դամբարան (Բիհաչ)
Նկարագրություն
Թյուրբեի դամբարանի շենքն ունի ութանկյուն հիմք և ծածկված է գմբեթով։ Պատերի եզրերը բոլորը հարթ են, յուրաքանչյուրի երկարությունը 2,6 մետր է։ Պատերը կառուցված են քարի և աղյուսի խառնուրդից, իսկ աշտարակի արտաքին ճակատն ամբողջությամբ ավարտված է բիխատցիտային քարով՝ տեղական շատ փափուկ և թեթև կրաքարով։ Թյուրբեն գոտևորված է պատից 35 սմ դուրս եկած հորիզոնական պրոֆիլավորված քարե քիվով, որի վրա հենվում են պատուհանի ստորին եզրերը։ Քիվից վերևի հատվածը փոքր-ինչ ավելի մեծ է, քան ներքևի հատվածը և կազմում է առանց գմբեթի ամբողջ շենքի բարձրության մոտ 2/3-ը ։
Տղամարդիկ և կանայք
Սյուժե
Երբ Սալլին ու Մայքլը միասին ժամանակ են անցկացնում, Ջեքը նրանց անակնկալի է բերում իր հայտնվելով և հայտարարելով, որ բաժանվել է Սեմից և ցանկանում է վերադառնալ։ Սեմը, որը մեքենայում էր սպասում, վերադառնում և խանդի տեսարան է սարքում։
Մինչ Գեյբը իր վեպին վերաբերվող կնոջ կարծիքը չի արժևորում, Ռեյնը նույն վեպը շատ է կարևորում։ Այնուամենայնիվ Գեյբը հիասթափված է, որ չնայած աշխատությունը գովելուն, Ռեյնը քննադատում է իրեն՝ հերոսին բնութագրելու և վերջինիս գործողությունները կարգավորելու տեսանկյունից։ Սակայն այն փաստը, որ Ռեյնը վստահորեն իր կարծիքն է արտահայտում, Գեյբին ստիպում է ձգողություն զգալ դեպի աղջիկը։
Թյուրբե դամբարան (Բիհաչ)
Նկարագրություն
Թյուրբեն ունի թաղածածկ գմբեթ՝ ծածկված ցինկապատ մետաղյա թիթեղներով։ Գմբեթի վերին մասը կազմված է բիխատցիտային քարի հավասար սրբատաշ քառակուսի բլոկներից՝ չափազանց հավասար շարված, իսկ ստորին գոտին՝ կոպտատաշ քարե բլոկներից, որոնք դասավորված են չորս հորիզոնական շարքով՝ վառ արտահայտված կարերով ։
Տղամարդիկ և կանայք
Սյուժե
Երկու շաբաթ անց Ջեքը և Սալլին կրկին միանում են, և այդ մասին համատեղ ընթրիքի ժամանակ հայտնում ընկերներին։ Կրկին վեճ է բռնկվում Գեյբի և Ջուդիի միջև՝ իրենց ամուսնության վերաբերյալ, որի ժամանակ պարզվում է, որ Ջուդին թաքցրել է իր բանաստեղծությունները Գեյբից՝ դրանք Մայքլին ցույց տալով։ Վերջապես նրանք բաժանվում են, Ջուդին դուրս է գալիս և Մայքլին հանդիպելով՝ վերջինիս հետ զրուցում է Սալլիի հետ բաժանման մասին՝ փորձելով օգնել։ Ջեքը այցելում է իր ուսանողուհու ծննդյան տարեդարձին և հանկարծակի կայծակի հետևանքով հոսանքի ժամանակավոր բացակայության ժամանակ նրանք մերձենում են։ Սակայն Գեյբը իրեն հեռու է պահում սիրավեպից։
Թյուրբե դամբարան (Բիհաչ)
Ինտերիեր
Թյուրբեի ներսում կան երկու փայտե գերեզմաններ, որոնցից յուրաքանչյուրը բաղկացած է մահարձան սարկոֆագից։ Բուն թյուրբեի կամ մահարձանի վրա տապանագրեր չկան, դրանք զարդարված են միահյուսված ժապավենների տեսք ունեցող բազմաթիվ զարդաքանդակներով ։
Տղամարդիկ և կանայք
Սյուժե
Ֆիլմի ավարտին Ջեքը և Սալլին կրկին միասին են, սակայն Գեյբը և Ջուդին ամուսնալուծվում են։ Ջուդին ամուսնացել է Մայքլի հետ, իսկ Գեյբը մնում է մենակ։
Արտաքին հղումներ
Կատեգորիա:Վուդի Ալլենի ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան կատակերգական դրամա ֆիլմեր
Թյուրբե դամբարան (Բիհաչ)
Ծանոթագրություններ
Կատեգորիա:Բոսնիա և Հերցեգովինայի ազգային հուշարձաններ
Ֆիլիպե Կոուտինյո
Ֆիլիպպե Կոուտինյո Կորրեա (Philippe Coutinho Correia, ), բրազիլացի ֆուտբոլիստ, որը հանդես է գալիս կատալոնական Բարսելոնայում և Բրազիլիայի ֆուտբոլի ազգային հավաքականում։ Անհրաժեշտության դեպքում կարող է խաղալ վինգեր, ինչպես ձախ եզրից, այդպես էլ աջ։
Ակումբային կարիերա
Ֆիլիպպե Կոուտինյոն հանդիսանում է Վասկո դա Գամա ակումբի սան։ Այս ակումբում հանդես է եկել 1999-2008 թվականներին, խաղալով հարձակվողական ոճի կիսապաշտպան՝ կատարելով փլեյմեյքերի դեր։ 2008 թվականի ամռանը 16 տարեկան հասակում Կոուտինյոն տեղափոխվեց Միլանի Ինտեր 3,8 միլիոն € դիմաց։ Ըստ ՖԻՖԱ-ի և Իտալական ֆուտբոլի օրենքների մինչև 18 տարեկանը չէր կարող հանդես գալ միլանյան ակումբի կազմում, այդ պատճառով նա մոտակա երկու մնաց բրազիլական ակումբում ։ 3 տարի անց հուլիսի 15-ին, չափահաս դառնալուց 3 օր անց, Կոուտինյոն պաշտոնապես հաստատվեց Ինտերի սպորտային բազայում, իսկ հուլիսի 19-ին դարձավ միլանյան ակումբի պաշտոնական խաղացող ։ 2008 թվականի մայիսի 8-ին Ֆիորենտինայի դեմ խաղում խփեց իր առաջին գնդակը՝ դիպուկ հարվածելով տուգանային հարվածից։
2013 թվականի հունվարի 10-ին անգլիական Լիվերպուլի հետ կնքեց երկարատև պայմանագիր։ Անգլիական լուրերի համաձայն տրանսֆերի արժեքը կազմել է մոտ 10 միլիոն ֆունտ։
2018 թվականի հունվարի 6-ին հինգամյա պայմանագիր է կնքել կատալոնական Բարսելոնայի հետ։ Կոուտինյոյի տրանսֆերը կազմել է 160 միլիոն եվրո ։
2009 թվականի ապրիլին հրավիրվեց Բրազիլիայի մինչև 17 տարեկանների հավաքական։ Մրցաշարի ընթացքում խաղացել է 5 խաղ և հարվածել 3 գնդակ։ 2011 թվականին մարզիչ Նեյ Փրանկոն Կոուտինյոյին կանչեց մինչև 20 տարեկանների աշխարհի առաջնությանը մասնակցելու, որը տեղի էր ունենում Կոլումբիայում։ Երկրորդ հանդիպմանը, Ավստրիայի հետ հանդիպման ժամանակ Կոուտինյան տարբերվեց, հստակ իրացնելով 11 մետրանոց հարվածը։ Իսկ մյուս հանդիպման ժամանակ կարողացավ 2 անգամ գրավել Պանամայի դարպասը։
2011 թվականին մասնակցեց մինչև 20 տարեկանների աշխարհի առաջնությանը` Թուրքիայում։ Մրցաշրջանի եզրափակչում բրազիլացիները պարտվեցին պորտուգալացիներին` Փիլիպեի 3 գոլերի հաշվին։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Բրազիլացի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Վասկո դա Գամայի ֆուտբոլիստներ Կատեգորիա:Էսպանյոլի ֆուտբոլիստներ Կատեգորիա:Լիվերպուլի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Բավարիա Մյունխենի ֆուտբոլիստներ Կատեգորիա:Աստոն Վիլլայի ֆուտբոլիստներ
Սերգեյ Իգնատև
Սերգեյ Միխայլովիչ Իգնատև, ռուս քաղաքական գործիչ, 2002-2013 թվականներին Ռուսաստանի Դաշնության Կենտրոնական բանկի նախագահ։
Կենսագրություն
Ծնվել է 1948 թվականի հունվարի 10-ին Լենինգրադ քաղաքում։ 1967 թվականին ավարտել է Լենինգրադի էներգետիկական տեխնիկումը։
1967-1969 թվականներին անցել է զինվորական ծառայություն՝ ԽՍՀՄ Զինված ուժերում։ 1969-1970 թվականներին եղել է «Հիդրոէլեկտրոմոնտաժ» տրաստի տեխնիկ-կարգավորողը (քաղաք Լենինգրադ)։
Ավարտել է Մ. Լոմոնոսովի անվան Մոսկվայի պետական համալսարանի տնտեսագիտության ֆակուլտետը (1975 թվական), Մոսկվայի պետական համալսարանի տնտեսագիտության ֆակուլտետի ասպիրանտուրան (1978 թվական)։ Տնտեսագիտական գիտությունների թեկնածու է (1980 թվական, ատենախոսությունը նվիրված էր Հարավսլավիայում գնաճային գործընթացներին), դոցենտ։
1978-1988 թվականներին՝ Ֆ. Էնգելսի անվան ԽՍՀՄ Լենինգրադի ինստիտուտի ավագ դասախոս, ասիստենտ։
1988-1991 թվականներին՝ Լենինգրադի Ն. Ա. Վոզնեսենսկոյի անվան համալսարանի ավագ դասախոս, դոցենտ
1991-1992 թվականներին՝ Ռուսաստանի էկոնոմիկայի և ֆինանսների նախարարի տեղակալ Եգոր Գայդարի «թիմի» անդամ։
1992 թվականին՝ Ռուսաստանի Դաշնության ֆինանսների նախարարի տեղակալ։
1992-1993 թվականներին՝ Ռուսաստանի Բանկի նախագահի տեղակալ։
1996-1997 թվականներին՝ Ռուսաստանի Դաշնության նախագահի տնտեսական հարցերի գծով օգնական։
1997-2002 թվականներին՝ ՌԴ ֆինանսների նախարարի առաջին տեղակալ։
2002 թվականին միաժամանակ Ռուսաստանի Սբերբանկի վերահսկիչ խորհրդի նախագահ։
2009 թվականի հունիսի 24-ին հաստատվեց Ռուսաստանի բանկի նախագահի կողմից հաստատվեց երրորդ անգամ (առաջին անգամ հետխորհրդային Ռուսաստանի պատմության մեջ)։
2013 թվականի հունիսի 24-ին թողեց Ռուսաստանի բանկի նախագահի պաշտոնը՝ զիջելով Էլվիրա Նաբիուլինային։
2013 թվականի հունիսի վերջին նշանակվեց Ռուսաստանի Բանկի նախագահի խորհրդական։ Նույն տարվա հոկտեմբերին դարձավ Ռուսաստանի Բանկի տնօրենների խորհրդի անդամ։
2016 թվականի օգոստոսին ընդգրկվեց Ազգային վերաապահովագրական ընկերության վերահսկիչ խորհրդի կազմում։
Ավելի քան 20 գիտական հոդվածների հեղինակ է։
Արտաքին հղումներ
Կատեգորիա:Ռուս քաղաքական գործիչներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ Կատեգորիա:Մոսկվայի պետական համալսարանի շրջանավարտներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Ռուս տնտեսագետներ Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ
Նետաբույս եռատերև
Նետաբույս եռատերև, հովվափողազգիների (Alismataceae) ընտանիքի բազմամյա, երկշաքիլ, կոճղարմատավոր մոլախոտ, որը գրանցված է ՀՀ Կարմիր գրքում։ Ջրային բույս է, աճում է հիմնականում ճահիճներում ու բրնձի դաշտերում, նաև խոնավ, գերխոնավ և ճահճացման ենթակա հողերում։ Բույսը շատ խոնավասեր է։
Նկարագրություն
Բազմամյա, գեղազարդային, դեղատու, առանց լողացող և ստորջրյա տերևների ջրային կամ ճահճային բույս է, որն ունի ստորգետնյա պալարանման կոճղարմատ։ Վերջրյա տերևները նետանման են, նեղ բլթակներով։ Ծաղկաբույլը պարզ կամ թույլ ճյուղավորված է, պսակաթերթերը՝ սպիտակ, փոշանոթները՝ դեղին։ Պտղիկները հակաձվաձև են, լայնթևավոր, կտրատված եզրերով և կարճ, սուր, թեք կտուցով ։ Կոճղարմատ բավականին հաստ ու կարճ է։ Աճում է մինչև ամառվա վերջ և սննդանյութեր կուտակում։ Այնուհետև մինչև ձմեռումը առաջացնում է սողացող երկար ստորգետնյա ընձյուղներ։ Բույսն իր ծայրին կրում է պալարանման գոյացումներ՝ բողբոջներ, որոնցից թե՛ ստորգետնյա և թե՛ վերգետնյա օրգաններն են առաջանում։ Ցողունները անտերև են՝ մինչև 100 սմ բարձրությամբ։ Ցողունահանգույցներն իրենց վրա կրում են տերևաթեփուկներ, որոնցից դուրս են գալիս ծաղկափթթությունները։ Ունի նետաձև, կոթունավոր տերևներ։ Ծաղկակիր ցողունի վերին մասում տեղավորված են արական, իսկ ներքին մասում՝ իգական ծաղիկները, որոնք հիմնականում սպիտակ են։ Պտուղը լայն-եռանկյունաձև, թևավոր սերմիկ է ։
Կազմակերպելով և′ վերգետնյա, և′ ստորգետնյա բավականին հզոր զանգված՝ այն ոչ միայն ուժեղ ճնշում է մշակովի բույսերին, այլև թեկուզ բավարար խոնավության դեպքում խիստ չորացնում է հողը ։
Տարածվածություն
Հայաստանում հանդիպում է միայն Լոռու ֆլորիստիկիկան շրջանում (Օրան-Լորի, Կլին)։ Ընդհանուր արեալը ընդգրկում է Արևմտյան, Արևելյան և Հարավային Անդրկովկասը, Թալիշը, Սև ծովի առափնյա մասը, Աստրախանը, Սիբիրը, Միջին և Կենտրոնական Ասիան, Իրանը, Հիմալայները, Հնդկաստանը, Հնդկաչինը, Ճապոնիան և Չինաստանը, տարածված է արևադարձային, խոնավ գոտիներում՝ Հարավային Ուկրանիայում, Հեռավոր Արևելքում, Անդրկովկասում, Միջին Ասիայում, Անդրբայկալում ։
Էկոլոգիա
Աճում է միջին լեռնային գոտում՝ ծովի մակարդակից 1500 մ բարձրության վրա, ճահիճներում, ծանծաղ լճերի և ջրավազանների ափերին։ Ծաղկում է հունիս-հուլիս ամիսներին, պտղաբերում՝ օգոստոսին։ Աշնանը տերևածոցերից դուրս եկող ընձյուղների ծայրերին առաջացող պալարանման գոյացությունները ուտելի են և մշակված վիճակում օգտագործվում են սննդի մեջ ։
Պահպանություն
Կրիտիկական վիճակում գտնվող տեսակ է։ Համարյա անհետացած է Լոռու սարահարթի լճերում։ Հայաստանի Կարմիր գրքի առաջին հրատարակության մեջ ընդգրկված էր որպես անհետացած տեսակ։ CITES-ի, Բեռնի կոնվենցիաների հավելվածներում ընդգրկված չէ։ Պահպանության գործողություններ չեն իրականացվում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Ծածկասերմեր Կատեգորիա:Հովվափողազգիներ Կատեգորիա:ՀՀ Կարմիր գրքում գրանցված բույսեր Կատեգորիա:Մոլախոտեր Կատեգորիա:Երկշաքիլավորներ Կատեգորիա:1753 թվականին նկարագրված բույսեր
Ալոնտե
Ալոնտե  (Alonte), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 1560 մարդ (2008), բնակչության խտություն՝ 156 մարդ/կմ²։ Զբաղեցնում է 10 կմ² մակերես։ Փոստային ինդեքս 36045։ Հեռախոսային կոդ՝ 0444։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Իկեր Մունիաին
Իկեր Մունիաին (Iker Muniain, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ատլետիկ Բիլբաոյի և Իսպանիայի ազգային հավաքականի կազմում։ Խաղում է ձախ վինգերի դիրքում ։
Ատլետիկ Բիլբաո
Մունիաինը Ատլետիկ Բիլբաոյի ակադեմիայի սան է ։ Իր պրոֆեսիոնալ դեբյուտը նշեց 2009 թվականի հուլիսի 30-ին՝ փոխարինման մտնելով Եվրոպայի Լիգայի որակավորման երրորդ փուլի Յանգ Բոյզի դեմ խաղում և դառնալով 94 տարվա մեջ Բիլբաոյի ամենաերիտասարդ ֆուտբոլիստը ։ Իր առաջին գոլը խփեց օգոստոսի 6-ին՝ Եվրոպայի Լիգայի Յանգ Բոյզի դեմ պատասխան խաղում ։ Առաջին հանդիպումը Լա Լիգայում Մունիաինը անցկացրեց օգոստոսի 30-ին՝ թիմի մեկնարկային կազմում խաղադաշտ դուրս գալով Էսպանյոլի դեմ խաղում և դառնալով Ատլետիկ Բիլբաոյի պատմության ամենաերիտասարդ ֆուտբոլիստը, ով հանդես է եկել Իսպանիայի առաջնությունում ։ Լա Լիգայում առաջին գոլը խփեց հոկտեմբերի 4-ին՝ Ռեալ Վալյադոլիդի դեմ խաղում ՝ դառնալով առաջնության պատմության ամենաերիտասարդ ռմբարկուն  ։ Դեկտեմբերի 1-ին Մունիաինը երկարաձգեց իր պայմանագրը ակումբի հետ մինչև 2015 թվականը ։ Դեկտեմբերի 12-ին նա 2 գոլային փոխանցում տվեց Ռեալ Սարագոսայի դեմ խաղում՝ օգնելով իր թիմին հաղթել 2-1 հաշվով  ։ Իր առաջին մրցաշրջանում Մունիաինը անցկացրեց 35 հանդիպում՝ դառնալով 6 գոլի հեղինակ ։
2011 թվականի ապրիլի 17-ին Մունիաինը գոլ խփեց Օսասունայի դեմ հանդիպման վերջին րոպեին՝ օգնելով Ատլետիկ Բիլբաոյին հաղթել 2-1 հաշվով ։ 2010-11 մրցաշրջանում նա ճանաչվեց Լա Լիգայի տարվա հայտնություն ։ Սեպտեմբերի 15-ին իսպանացին գոլի և գոլային փոխանցման հեղինակ դարձավ Եվրոպայի Լիգայի խմբային փուլի Սլովան Բրատիսլավայի դեմ խաղում, իսկ հանդիպումն ավարտվեց 2-1 հաշվով ։ Հոկտեմբերի 23-ին Մունիաինը գրավեց Վալենսիայի դարպասը ։ 2012 թվականի փետրվարի 23-ին նա խփեց Եվրոպայի Լիգայի 1/16 եզրափակչի Լոկոմոտիվ Մոսկվայի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ Մայիսի 9-ին իսպանացին թիմի մեկնարկային կազմում խաղադաշտ դուրս եկավ Եվրոպայի Լիգայի եզրափակչի Ատլետիկո Մադրիդի դեմ խաղում, սակայն Բիլբաոն պարտվեց 3-0 հաշվով ։ Մայիսի 25-ին Մունիաինը մասնակցեց Իսպանիայի գավաթի եզրափակչի Բարսելոնայի դեմ հանդիպմանը , իսկ Ատլետիկը կրկին պարտվեց 3-0 հաշվով ։ 2011-12 մրցաշրջանում իսպանացին անցկացրեց 58 հանդիպում բոլոր մրցաշարերում՝ դառնալով 9 գոլի և 8 գոլային փոխանցման հեղինակ ։
2013 թվականի մարտի 10-ին Մունիաինը խփեց Վալենսիայի դեմ հանդիպման միակ գնդակը՝ 1-0 հաշվով հաղթանակ պարգևելով Ատլետիկ Բիլբաոյին ։ Մայիսի 26-ին նա հեռացվեց խաղադաշտից Լևանտեի դեմ խաղում՝ կարմիր քարտ ստանալով խաղի 62-րդ րոպեին ։ Նոյեմբերի 25-ին իսպանացին գոլի հեղինակ դարձավ Մալագայի դեմ հանդիպման 85-րդ րոպեին՝ օգնելով իր թիմին հաղթել 2-1 հաշվով ։ Դեկտեմբերի 1-ին Մունիաինը գոլ խփեց Բարսելոնայի դեմ խաղում, իսկ հանդիպումն ավարտվեց 1-0 հաշվով ։ Դեկտեմբերի 19-ին նա դուբլ ձևակերպեց Իսպանիայի գավաթի Սելտա Վիգոյի դեմ խաղում ։ 2013-14 մրցաշրջանում Մունիաինը անցկացրեց 39 հանդիպում՝ դառնալով 9 գոլի և 4 գոլային փոխանցման հեղինակ ։
2014 թվականի հուլիսի 3-ին Մունիաինը երկարաձգեց իր պայմանագիրը Ատլետիկ Բիլբաոյի հետ մինչև 2017 թվականը ։ Օգոստոսի 19-ին նա գոլի հեղինակ դարձավ Չեմպիոնների Լիգայի որակավորման փլեյ-օֆֆ փուլի Նապոլիի դեմ խաղում ։ Առաջին հանդիպումը Չեմպիոնների Լիգայի խմբային փուլում անցկացրեց սեպտեմբերի 17-ին՝ Շախտյոր Դոնեցկի դեմ խաղում ։ Թիմի ավագի թևկապով առաջին անգամ խաղադաշտ դուրս եկավ 2015 թվականի փետրվարի 19-ին՝ Եվրոպայի Լիգայի 1/16 եզրափակչի Տորինոյի դեմ խաղում ։ Ապրիլի 4-ին՝ Սևիլյայի դեմ խաղում Մունիաինը ստացավ խաչաձև կապանների վնասվածք ՝ բաց թողելով 8 ամիս ։ 2014-15 մրցաշրջանում իսպանացին անցկացրեց 41 հանդիպում՝ դառնալով 2 գոլի և 4 գոլային փոխանցման հեղինակ ։ 2015 թվականի հունիսի 29-ին Մունիաինը 2 տարով երկարաձգեց պայմանագիրը Ատլետիկ Բիլբաոյի հետ   ։ Վնասվածքից հետո նա առաջին անգամ խաղադաշտ դուրս եկավ դեկտեմբերի 20-ին՝ փոխարինելով Ինյակի Ուիլյամսին Լևանտեի դեմ խաղում ։ 2017 թվականի հունվարի 29-ին՝ Սպորտինգ Խիխոնի դեմ խաղում իսպանացին դարձավ գոլի և գոլային փոխանցման հեղինակ՝ օգնելով իր թիմին հաղթել 2-1 հաշվով ։ Ապրիլի 14-ին Մունիաինը դուբլ ձևակերպեց Լաս Պալմասի դեմ խաղում ։ Ապրիլի 27-ին նա գոլ խփեց Ռեալ Բետիսի դեմ խաղում, իսկ Բիլբաոն հաղթեց 2-1 հաշվով ։ 2016-17 մրցաշրջանում Մունիաինը անցկացրեց 46 հանդիպում՝ դառնալով 7 գոլի և 5 գոլային փոխանցման հեղինակ ։
2017 թվականի օգոստոսի 24-ին Մունիաինը խփեց Եվրոպայի Լիգայի որակավորման չորրորդ փուլի Պանաթինաիկոսի դեմ հանդիպման միակ գնդակը՝ 1-0 հաշվով հաղթանակ պարգևելով Բիլբաոյին ։ Սեպտեմբերի 23-ին իսպանացին 3 գոլային փոխանցում տվեց Մալագայի դեմ խաղում, իսկ հանդիպումն ավարտվեց 3-3 հաշվով ։ Սեպտեմբերի 28-ին՝ Եվրոպայի Լիգայի Զարյա Լուգանսկի դեմ խաղում Մունիաինը կրկին վնասեց խաչաձև կապանները ՝ բաց թողելով 6 ամիս ։ Նա խաղադաշտ վերադարձավ 2018 թվականի ապրիլի 9-ին՝ փոխարինելով Մարկել Սուսաետային Վիլյառեալի դեմ խաղում և գոլի հեղինակ դառնալով 11 րոպե անց  ։ 2017-18 մրցաշրջանում Մունիաինը անցկացրեց 20 հանդիպում՝ դառնալով 5 գոլի և 4 գոլային փոխանցման հեղինակ ։
2019-20 մրցաշրջանում՝ Մարկել Սուսաետայի և Անդեր Իտուռասպեի հեռանալուց հետո Մունիաինը դարձավ Ատլետիկ Բիլբաոյի հիմնական ավագը ։
Միջազգային կարիերա
Մունիաինը ներկայացրել է Իսպանիան բոլոր տարիքային երիտասարդական հավաքականներում։ 2009 թվականին նա մինչև 17 տարեկանների հավաքականի կազմում մասնակցեց Եվրոպայի և աշխարհի առաջնություններին։ 2010 թվականին Մունիաինը մասնակցեց Եվրոպայի Մ19 առաջնությանը՝ անցկացնելով 5 հանդիպում, իսկ Իսպանիան հասավ մրցաշարի եզրափակիչ, որտեղ 2-1 հաշվով պարտվեց Ֆրանսիային ։ 2011 թվականին նա մինչև 21 տարեկանների հավաքականի կազմում հաղթեց Եվրոպայի առաջնությունը ։ 2012 թվականին Մունիաինը մասնակցեց ամառային օլիմպիական խաղերին   ՝ անցկացրած 2 խաղերում դառնալով 1 գոլի հեղինակ, իսկ Իսպանիան դուրս մնաց խմբային փուլից   ։ 2013 թվականին նա կրկին մասնակցեց Եվրոպայի Մ21 առաջնությանը ՝ անցկացնելով 5 հանդիպում և գոլային փոխանցման հեղինակ դառնալով խմբային փուլի Նիդերլանդների դեմ խաղում  ։ Իսպանիան երկրորդ անգամ անընդմեջ հաղթեց առաջնությունը ՝ եզրափակչում պարտության մատնելով Իտալիային  ։
Ակումբային վիճակագրություն
2019 թվականի սեպտեմբերի 17-ի դրությամբ
Ակումբային
Ատլետիկ Բիլբաո
Միջազգային
Իսպանիա Մ21
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Իսպանացի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Աթլետիկ Բիլբաոյի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Լա Լիգայի ֆուտբոլիստներ
Բեան
Բեան (Béhen), համայնք Ֆրանսիայի Պիկարդիա մարզի Սոմ գավառում ։
Բնակչությունը 2010 թվականի դրությամբ կազմում է 456 մարդ, բնակչության խտությունը` 46.39 մարդ/կմ²։ Բնակավայրը զբաղեցնում է 9.83 կմ² տարածք։
Աշխարհագրություն
Գտնվում է Փարիզ քաղաքից 140 կմ հյուսիս, Ամյեն քաղաքից 45 կմ հյուսիս-արևմուտք։
Տնտեսություն
2010 թվականին կար 294 աշխատունակ (15-64 տարեկան) բնակիչ, որոնցից ակտիվ էին 234-ը, իսկ ոչ ակտիվները` 60։ Ակտիվության ցուցանիշը կազմում է 79,6 %։ 234 աշխատունակ մարդկանցից աշխատել է 213 անձ (118 տղամարդ և 95 կին)։ Գործազուրկ են եղել 21 անձ (10 տղամարդ և 11 կին)։ 60 անաշխատունակներից 14-ը եղել են աշակերտներ կամ ուսանողներ, 29-ը` թոշակառուներ, իսկ 17-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ալեքսանդր ֆոն Հումբոլդ հիմնադրամ
Ալեքսանդր ֆոն Հումբոլդ հիմնադրամ  (Alexander von Humboldt-Stiftung), Գերմանիայի կառավարության կողմից հիմնադրված և Գերմանիայի ֆեդերալ արտաքին գրասենյակի, կրթության և հետազոտության նախարարության, տնտեսական համագործակցության և զարգացման նախարարության, ինչպես նաև ազգային և միջազգային այլ գործընկերների կողմից ֆինանսավորվող հիմնադրամ, որը Գերմանիայի և արտերկրի գիտնականների միջև ապահովում է միջազգային ակադեմիական համագործակցություն ։
Յուրաքանչյուր տարի հիմնադրամը տրամադրում է ավելի քան 700 մրցունակ հետազոտական դրամաշնորհներ և մրցանակներ, հիմնականում բնական (ներառյալ մաթեմատիկա) և հումանիտար գիտությունների բնագավառների գիտնականների համար ։ Այն ամբողջ աշխարհի գիտնականներին թույլ է տալիս գալ Գերմանիա և աշխատել այն հետազոտական ծրագրի շուրջ, որն ընտրել են իրենց հյուրընկալող և համատեղ գործընկերոջ հետ։ Մասնավորապես, այդ կրթաթոշակներն ու պարգևները ներառում են մի շարք խոշոր մրցանակներ, ինչպիսիք են Հումբոլդտի պրոֆեսորական թոշակները և Սոֆիայի Կովալևսկայա մրցանակները։ Հիմնադրամի կողմից տրամադրվող կրթաթոշակներն ու պարգևները Գերմանիայում համարվում են առավել հեղինակավոր մրցանակներ. շրջանավարտների ցանցը հիմնադրամի ամենամեծ ձեռքբերումն է` կազմված ավելի քան 130 երկրի շուրջ 26000 Հումբոլդյան մրցանակակիրներից, այդ թվում` 50 Նոբելյան դափնեկիրներից ։ Բոննում (Գերմանիա) հետազոտական ինստիտուտները, ինչպես նաև 20 բուհեր կհաստատեն Ռիսկային ցանցի գիտնականների (SAR) գերմանական բաժինը` շեշտադրելու ակադեմիական ազատության վրա ազդող խախտումների հետ կապված տարաձայնությունները։ Նրանք հայտարարել են, որ առավել մեծ աջակցություն են ապահովում այն երկրների ռիսկային գիտնականների համար, որոնց նկատմամբ հետապնդում է իրականացվում ։
Արտաքին հղումներ
Կատեգորիա:Գիտահետազոտական հիմնադրամներ
Սանիտարուհու հուշարձան
Սանիտարուհու հուշարձան (Pomnik Sanitariuszki w Kołobrzegu), բրոնզե հուշարձան՝ տեղադրված Լեհաստանի Կոլոբժեգ քաղաքի Ս․ Ժերոմսկովո այգու մոտ։